**24h cyklomaratón sa skracuje na 6 hodín**

**Orechová Potôň, 26. máj 2020 -****Populárna cyklistická dvadsaťštyrihodinovka na okruhu SLOVAKIA RING plánovaná na 24. jún reaguje na posledný vývoj a nariadenia vlády SR a mení svoj formát. Skracuje sa celková doba cyklomaratónu na 6h, znižuje sa celkový počet účastníkov, obmedzené budú aj niektoré služby.**

Termín konania nového 6h cyklomaratónu je plánovaný na 25.6. s hromadným štartom o 10:00h, posledné kolo a prejazd cieľom bude o 16:00h. Celkový počet účastníkov sa zníži, do pretekov sa môžu zapojiť jednotlivci, dvojice a maximálne štvorčlenné družstvá, 6 a 8-členné družstvá budú tentokrát obmedzené. 6h cyklomaratón je otvorený pre všetkých – amatérov, profesionálov, mužov aj ženy.

„Rozhodnutie zmeniť formát 24h cyklomaratónu na 6h nebolo ľahké, hlavne keď sa jedná už o 7. ročník so stabilnou základňou účastníkov. Musíme sa však prispôsobiť aktuálnej situácii a nariadeniam vlády SR. Podujatia tohto typu sú v našich končinách výnimočné a spojenie pretekárskeho okruhu a cyklistiky sa nám v minulosti veľmi osvedčilo. Záujem o cyklistiku neustále rastie, a to nie len v tomto období, preto veríme, že cyklisti ocenia túto skvelú príležitosť. Podujatie je ideálne aj pre elitných cyklistov, pre ktorých to môže byť výborná príprava na ďalšie preteky v oneskorenej sezóne“, hovorí Ján Žilovec, viceprezident Slovenského zväzu cyklistiky a technický riaditeľ cyklomaratónu.

Viac informácií ako aj online registrácia na podujatie prebieha na [www.slovakiaring.sk](http://www.slovakiaring.sk).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie a wellness centrum so saunami a bazénom. V areáli nájdete tiež* ***off-roadový polygón,******Vojenské múzeum*** *a najnovším prírastkom je špičkové* ***Slovenské motokárové centrum.***

**Ďalšie informácie:**

|  |  |
| --- | --- |
| Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk | Martin Trenkler Press Officer, SLOVAKIA RING mobil: +421 907 370 727 e-mail: media@slovakiaring.sk |